ແຜນການ ທີ່ຈະນຳເຂົ້າ ລົດໄຟຈາກຈີນ ຖືກຕິຕຽນ ຢູ່ ຫວຽດນາມ
ປະຊາຊົນຫວຽດນາມ ຕິຕຽນການຕັດສິນໃຈ ຂອງລັດຖະບານ ທີ່ຈະນຳເຂົ້າລົດໄຟ ທີ່ເຮັດຢູ່ຈີນ ທ່າມກາງ ຄວາມຮູ້ສຶກຕໍ່ຕ້ານຈີນ ຢູ່ໃນປະເທດດັ່ງກ່າວ.
ແຜນການຂອງຫວຽດນາມທີ່ຈະຊື້ລົດໄຟຈີນ 13 ຄັນ ໄດ້ຖືກ ໂຈມຕີ ທ່າມກາງຄວາມຮູ້ສຶກທີ່ຟົດເດືອດຕໍ່ຕ້ານຈີນ ຢູ່ໃນປະ ເທດເອເຊຍຕາເວັນອອກສຽງໃຕ້ດັ່ງກ່າວ ການປະກາດຫວ່າງມໍ່ໆມານີ້ ທີ່ຈະນຳເຂົ້າລົດໄຟ ມູນຄ່າຫຼາຍ ກວ່າ 60 ລ້ານໂດລາ ສຳຫລັບໂຄງການລົດໄຟຄວາມໄວສູງ ແຫ່ງທຳອິດຢູ່ນະຄອນຮາໂນ່ຍໄດ້ກໍ່ໃຫ້ເກີດການໂຈມຕີຂອງ ປະຊາຊົນ ທາງອິນເຕີແນັດ ຊຶ່ງຫລາຍຄົນຕິຕຽນຢ່າງແຮງ ຕໍ່ ການຕັດສິນໃຈດັ່ງກ່າວຢູ່ໜ້າບົດຄວາມເຫັນທາງອິນເຕີແນັດ ແລະຢູ່ໃນສື່ສັງຄົມ ທ່ານ Nguyen Quang A ອະດີດຫົວໜ້າສະຖາບັນການສຶກສາດ້ານພັດທະນາກ່າວວ່າ ການຄັດຄ້ານນີ້ເປັນທີ່ເຂົ້າໃຈ ເພາະວ່າມີຄວາມເປັນຫ່ວງດ້ານຄຸນ ນະພາບ ກ່ຽວກັບຜະ ລິດຕະພັນຂອງຈີນ ທ່ານ Nguyen Quang ກ່າວວ່າ “ຕະຫລາດຫວຽດນາມ ເຕັມໄປດ້ວຍສິນຄ້າຈີນ ທີ່ມີຄຸນ ນະພາບຕໍ່າ ເພາະສະນັ້ນ ເຂົາເຈົ້າຈຶ່ງມີຄວາມສົງໄສ ກ່ຽວກັບລົດໄຟ ທີ່ເຮັດຢູ່ໃນປະເທດ ຈີນ ” ໃນອາທິດແລ້ວນີ້ ລັດຖະມົນຕີຂົນສົ່ງ ທ່ານ Dinh La Thang ກ່າວວ່າ ຫວຽດນາມບໍ່ສາ ມາດເຮັດການຕັດສິນໃຈທີ່ແຕກຕ່າງໄປຈາກນີ້ ເພາະວ່າ ສັນ ຍາການກູ້ຢືມເງິນທັງໝົດ ກຳນົດໃຫ້ ຮ່າໂນ້ຍ ຕ້ອງໄດ້ຈ້າງບໍລິສັດສັນຍາຈ້າງ ຂອງຈີນ ແລະຕ້ອງໄດ້ຊື້ອຸບປະກອນ ລາງລົດໄຟຈາກປະເທດເພື່ອນບ້ານທາງພາກເໜືອຂອງຕົນ ທະນາຍຄວາມທີ່ຄັດຄ້ານລັດຖະບານ ທ່ານ Le Cong Dinh ກ່າວວ່າ ທ່ານສົງໄສວ່າ ທ່ານ Thang ບໍ່ໄດ້ເປີດເຜີຍເລື້ອງລາວຕ່າງໆທັງໝົດ ໃນອັນທີ່ຢູ່ເບື້ອງຫລັງການຕັດສິນ ໃຈທີ່ແທ້ຈິງຂອງຫວຽດນາມ ສ່ວນທ່ານ Nguyen Quang A ແລະບັນດາຜູ້ສັງເກດການຄົນອຶ່ນໆ ໄດ້ກ່າວວ່າ ຈີນ ກຳລັງພະຍາຍາມທີ່ຈະໃຊ້ອິດທິພົນຂອງຕົນ ແລະໃຊ້ຄວາມກົດດັນຕໍ່ ຫວຽດນາມ ຜ່ານ ການຊ່ວຍເຫລືອດ້ານການເງິນ ໂຄງການດັ່ງກ່າວ ທີ່ໄດ້ຮັບສິດກູ້ຢືມເງິນພິເສດຈາກລັດຖະບານຈີນ ໄດ້ປະເຊີນໜ້າກັບ ການຊັກຊ້າຄັ້ງແລ້ວຄັ້ງອີກ ເຮັດໃຫ້ຫວຽດນາມຕ້ອງໄດ້ຈ່າຍເງິນປະມານ 300 ລ້ານໂດ ລາ